recursal/SuperWikiNEXT-32B huggingface dataset:
தமிழர் சிந்தனை கலை வெளிபாட்டு வடிவங்களில் சிறப்பான ஒரு வடிவம் **பட்டிமன்றம்** ஆகும். முரண்பாடான பலநோக்கங்ளை உடைய கருத்துக்களை விபரிக்க, விவாதிக்க, பரப்புரைக்க பட்டிமன்றங்கள் உதவுகின்றன. வன்முறையற்ற, பண்பட்ட முறையில், கருத்துக்களையும் பேச்சுத் திறனையும் முன்வைத்து, சிக்கலான பிரச்சினைகளை அலச பட்டிமன்றங்கள் உதவுகின்றன.

பொதுவாக ஆங்கில அல்லது மேற்கத்தைய விவாதங்களின் போது ஒரு விடயத்தை இரு துருவங்களில் இருந்தே வாதிப்பர். அதாவது சார்பு, எதிர்ப்பு. தமிழ்ப்பட்டிமன்றங்களில் மும்முனை அல்லது பல்முனை விவாதங்கள் வழக்கமாக அமைகின்றன.

தமிழ்த் தொலைக்காட்சியில் பட்டிமன்றங்கள்
---------------------------------------

புத்தாண்டு, பொங்கல், தீபாவளி, கிறிஸ்துமஸ் போன்ற பண்டிகை நாட்களில் சிறப்பு நிகழ்ச்சியாக தமிழ்த் தொலைக்காட்சிகளில் பட்டிமன்ற நிகழ்வுகள் இடம் பெறுகின்றன. இப்பட்டிமன்றங்கள் பண்டிகை நாட்களுக்கு சில நாட்களுக்கு முன்பு நடத்தப் பெற்று, ஒளிப்பதிவு செய்யப்பட்டு பண்டிகை நாட்களில் ஒளிபரப்பு செய்யப்படுகின்றன.

கீழே குறிப்பிட்ட பட்டிமன்றப் பேச்சாளர்கள் தலைமையிலான பட்டிமன்றங்கள் தமிழ்த் தொலைக்காட்சிகளில் அதிகமாக இடம் பெறுகின்றனர்.

* சாலமன் பாப்பையா
* திண்டுக்கல் ஐ. லியோனி
* விசு
* கு. ஞானசம்பந்தன்
* வெ. இறையன்பு
* பட்டிமன்றம் ராஜா
* பாரதி பாஸ்கர்

மேற்கோள்கள்
-----------

பட்டி என்றால் தமிழில் குரைப்பது என்று எடுத்துக்காட்டாக பட்டி என்றால், தமிழிலும் மலையாள மொழியிலும் நாய் அல்லது காலபைரவர் என்று பொருள். மன்றத்தில் ஒருவரின்கருத்தை எதிரணியினர் எதிர்ப்பதும் 

எள்ளிநகையாடுவதும் இறுதியில் நடுவர் இருவரது் கருத்துக்களையும் அலசி ஆராய்ந்து அதிலும் நகைச்சுவை சொட்டசொட்ட தீர்ப்ப வழங்குவது பட்டிமன்றம் என வழங்கப்படும் இரு அணியினரின் தமிழ் மொழி நகைச்சுவையுடனும் குறைகாணும் வழிமுறகள் கலைநயம் மிக்கதாக இருக்கும்.
**சாகரிகா** (Sagarika) (செப்டம்பர் 4, 1970) சாகரிகா முகர்ஜியாகப் பிறந்த இவர் இந்தியாவை சேர்ந்த ஒரு பாடகியும், நடிகையும் ஆவார். தனியாக பாட ஆரம்பிபதற்கு முன்பு, இவர் தனது தம்பி ஷானுடன் சேர்ந்து பாடி வந்தார். அவருடன் சேர்ந்து *கியூ-பங்க்,ரூப் இன்கா மஸ்தானா,நௌஜவான்* போன்ற இசைத் தொகுப்புகளை வெளியிட்டார்.

சுயசரிதை
--------

சாகரிகா முகர்ஜி 4 செப்டம்பர் 1970 இல் பிறந்தார். 1979ஆம் ஆண்டில் "ஷயாத்" படத்தில் தனது தந்தை மானஸ் முகர்ஜியின் இசையமைப்பில் குழந்தை பின்னணிப் பாடகியாக அறிமுகமானார். இவர் தனியாக பாட அரம்பித்தப் பிறகு *மா* இசைத் தொகுப்பை வெளியிட்டார். இவரது *இட்ஸ் ஆல் எபௌட் லவ்* என்ற இசைத் தொகுப்பு 2006இல் *யுனிவர்சல் டிஸ்ட்ரிபியூஷன்* நிறுவனம் வெளியிட்டது. 

இவர் "பால்" பாடலில் பாக்கித்தான் இசைக்குழுவான *ஸ்ட்ரிங்ஸு*டன் இணைந்து பணியாற்றினார். இது குழுவின் நான்காவது இசைத் தொகுப்பான தானியில் இடம்பெற்றுள்ளது .

திருமணம்
--------

இவர் போர்த்துகீசிய உணவக உரிமையாளரான மார்ட்டின் டா கோஸ்டா என்பவரை மணந்தார்.

மேற்கோள்கள்
-----------

1. ↑  Archana Masih. "She's everything I want in a woman". *Rediff.com*. Rediff. 4 January 2020 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Sagarika
* இன்ஸ்ட்டாகிராமில் சகாரிகா
* Straight Answers Times of India - December 2, 2003

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| கலைஞர் | 
* MusicBrainz
	+ 2

 |
| மற்றவை | 
* Europeana

 |
மரையாணி மற்றும் மரைவில்லை
**மரையாணி**(ஆங்:bolt) வெளிப்புறமாக மறை கொண்ட ஒரு வடிவம் ஆகும். மரையாணி மரைவில்லையுடன் சேர்ந்தே இயங்கும். இது திருகாணியுடன் நெருங்கிய தொடர்புடையதாக இருந்தாலும், இது திருகாணியுடன் வேறுபடுகிறது.

மரையாணி மற்றும் திருகாணி வேறுபாடுகள்
------------------------------------

மரையானியின் இணைப்பு
திருகாணியின் இணைப்பு  

மரையாணி மற்றும் திருகாணிகளுக்கிடையே உள்ள வேறுபாடு பொதுவாக தவறாக புரிந்துகொள்ளபடுகிறது. இங்கு மரையாணி மற்றும் திருகாணிகளுக்கிடையே பல நடைமுறை வேறுபாடுகள் இருப்பினும், அவை சில கோணங்களில் பொருந்துகிறது. 

இயந்திரங்களின் கையேட்டின்படி அவற்றிற்கிடையேயுள்ள வேறுபாடானது: மரையாணியானது மறைகள் இல்லாத இரண்டு பொருட்களை மரைவில்லையின் உதவி கொண்டு இணைக்கிறது. மாறாக திருகாணியினை பயன்படுத்தும்பொழுது இணைக்கப்பட வேண்டிய பொருள்களினுள் ஒன்றாவது உள்மறையைக் கொண்டிருக்கும், சிலநேரங்களில் திருகாணியை பொருள்களினுள் திருக்குவதன் மூலம் தானாகவே மறையை ஏற்படுத்தியும் பொருத்தலாம். பெரும்பாலான மறை இணைப்பான்கள் அதன் பயன்பாட்டினை பொறுத்து, மரையாணி அல்லது திருகாணி என்று விவரிக்கப்படுகிறது. 

முதலாவது மரையாணி சதுர வடிவ தலையாக காய்ச்சி வடிக்கப்பட்டது. இன்றளவும் இது காணப்பட்டாலும், பெரும்பாலும் அறுகோண தலையே பொதுவாக காணப்படுகிறது. இவைகள் பல்வேறு வகையிலான திருகுச்சாவியினால் பிடிக்கப்பட்டு திருகப்படுகிறது. பெரும்பாலானவை புறமிருந்து பிடிக்கப்படுகிறது, சில நேர்கோட்டில் பிடிக்கப்படுகிறது. மேலும் சில மரையாணிகள் டி-தலை மற்றும் பிளவுபட்ட தலை வடிவிலிருக்கிறது.

சான்றுகள்
---------

1. ↑  "Bolt | Definition of Bolt by Merriam-Webster". Merriam-webster.com. 2016-04-11 அன்று பார்க்கப்பட்டது.
2. ↑   *Machinery's Handbook* (Twenty-First ). New York: Industrial Press. 1980. பக். 1131.
3. ↑  "What is a bolt?". 2017-03-18 அன்று மூலம் பரணிடப்பட்டது. 2017-05-15 அன்று பார்க்கப்பட்டது.
காஞ்சிபுரம் காமாக்ஷி அம்மன் கோவில்.

**காமாட்சி அம்பாள் கோயில்** காஞ்சிபுரத்தில் அமைந்துள்ள புகழ்பெற்ற ஓர் அம்மன் கோயில் ஆகும். 

காமாட்சி அம்பாள் இங்கே நான்கு கரங்களோடு பத்மாசன யோக நிலையில் அமர்ந்திருக்கிறாள். முன் இருகைகளில் கரும்பு வில்லினையும், மலர்க் கணைகளையும், மேல் இருகைகளில் பாசம் மற்றும் அங்குசத்தை ஏந்தி இருக்கிறாள். 

தந்திர சூடாமணியின்படி இது 51 சக்தி பீடங்களில் தேவியின் நாபி (தொப்புள்) விழுந்த சக்தி பீடமாகும். இக்கோவில் மகா சக்தி பீடங்களிலும் ஒன்றாகத் திகழ்கிறது.

கோயில் வரலாறு
-------------

காஞ்சி காமாச்சி அம்மன் கோவிலின் பொற்கோபுரங்கள்.
காமாட்சி அம்மன் கோயில் - 1811 ஆம் ஆண்டைய ஓவியம்
காஞ்சிபுரத்தில் உள்ள அனைத்து சிவன் கோயில்களையும் மையமாகக் கொண்ட ஒரே சக்தி ஆலயம் காமாட்சி அம்மன் கோயில் ஆகும், விஸ்வப்ராஹ்மணர் -களுக்கு பாத்தியப்பட்ட இந்த கோவில் பொற்கொல்லர்களின் பாரம்பரியத்தை காக்கின்ற குலதெய்வமாக இருக்கிறது. இது போல வேறிடங்களில் அம்மனுக்கு தனி ஆலயங்கள் இல்லை. காமாட்சி இங்கு "பரப்ரஹ்ம ஸ்வரூபினி" என்று வணங்கப்படுகிறார். ஆரம்பத்தில் மிகவும் உக்கிரமாக இருந்ததால், 'உக்ர ஸ்வரூபினி' என அழைக்கப்பட்டார். ஆதி சங்கரரால், பொ.ஊ. எட்டாம் நூற்றாண்டில், இக்கோயிலில் ஸ்ரீசக்ரம் பிரதிஷ்டை செய்யப்பட்டது. மிகவும் உக்கிரமாக இருந்த காளியன்னையை, சௌம்யமான காமாட்சியாக ஆதிசங்கரர் சாந்தப்படுத்தினார். 

அயோத்தியின் தசரத சக்ரவர்த்தி இத்திருக்கோயிலில் ’புத்திர காமேஷ்டி’ யாகம் செய்தார். இது மார்கண்டேய புராணத்தில் உள்ள தகவல் ஆகும். காமாட்சியின் பிரகாசமான முகத்தை தீர்கமாக தரிசிப்பவர்களுக்கு, அம்மனின் கண்கள் சிமிட்டுவது போன்றதான உணர்வினை ஏற்படுத்துமாம்.[*மேற்கோள் தேவை*]

கோயில் அமைப்பு
--------------

கோயிலின் உள்ளே பிரகாரங்களும், தெப்பக்குளமும், நூறுகால் மண்டபமும் அமைந்துள்ளன. இத்திருக்கோயில் 5 ஏக்கர் பரப்பளவில் அமைந்துள்ளது. இக் கோயிலின் கருவறையில் காமாக்ஷியின் உருவம் அமர்ந்திருக்கும் கோலத்தில் உள்ளது. சிவன், விஷ்ணு மற்றும் பிரம்மா ஆகியோரின் திரித்துவத்தால் சூழப்பட்டுள்ளது. கருவறையைச் சுற்றி பங்காரு காமாட்சி, ஆதிசங்கரர் மற்றும் மகா சரஸ்வதி ஆகியோரின் சிறிய ஆலயங்கள் உள்ளன. வெளிப்பிரகாரத்திலிருந்து தங்கம் வேய்ந்த கோபுர விமானத்தினைக் கண்டு களிக்கலாம். மேலும் காஞ்சி காமா‌ட்‌சி அ‌ம்ம‌ன் கோயிலில் தலவிருட்சம் (மாமரம்) ஒன்று பன்னெடுங்காலமாக இருக்கிறது.

திருக்கல்வனூர்
--------------

கோயிலின் இரவுக் காட்சி.
திருக்கல்வனூர் திவ்ய தேசம் காமாட்சி அம்மனின் கருவறைக்கு அருகில், பொ.ஊ. 7–10-ஆம் நூற்றாண்டின் ஆழ்வாரால் மகிமைப்படுத்தப்பட்ட விஷ்ணுவுக்கு அர்ப்பணிக்கப்பட்ட கோயில் இருந்தது. இக்கோயில் சிதிலமடைந்ததால் அங்குள்ள தெய்வம் இப்போது காமாட்சி அம்மன் கோவிலுக்குள் வைக்கப்பட்டுள்ளது. கோயில் விமானத்தின் மேல் சிற்பங்கள் உள்ளன.

உற்சவ விழாக்கள்
---------------

ஆண்டு தோறும் மாசி மாதத்தில் உற்சவ விழாக்கள் மிகச் சிறப்பாக நடந்தேறும். இவற்றில் தேர்த்திருவிழாவும், தெப்பக்குள உற்சவமும் மிகச் சிறப்புடையது. நவராத்திரி, ஆடி மற்றும் ஐப்பசி பூசம், சங்கர ஜெயந்தி மற்றும் வைகாசி மாதத்தில் நடைபெறும் வசந்த உற்சவம் ஆகியவை மிகவும் புகழ் பெற்றவை. மேலும் ஒவ்வொரு வெள்ளிக்கிழமையிலும் சிறப்பு பூசைகள் செய்யப்படுகின்றன.

மேற்கோள்கள்
-----------

விக்கிமீடியா பொதுவகத்தில்,  
 ***காஞ்சிபுரம் காமாட்சி அம்மன் கோயில்***   
என்பதின் ஊடகங்கள் உள்ளன. 


1. ↑
2. ↑  "காப்பகப்படுத்தப்பட்ட நகல்". 2014-05-17 அன்று மூலம் பரணிடப்பட்டது. 2014-06-25 அன்று பார்க்கப்பட்டது.
3. ↑
4. ↑
5. ↑  *South Indian shrines: illustrated* P.539.P. V. Jagadisa Ayyar

வெளி இணைப்புகள்
---------------

* வேங்கடம் முதல் குமரி வரை/காஞ்சி காமாட்சி
**ஆதேசு சிறீவத்சவா** (*Aadesh Shrivastava*) (4 செப்டம்பர் 1964 - 5 செப்டம்பர் 2015) இந்திய இசையமைப்பாளரும் பாடகரும் ஆவார். ஆரம்பத்தில், ஆர்.டி. பர்மன், ராஜேஷ் ரோஷன் உள்ளிட்ட இசையமைப்பாளர்களிடம் முரசு இசைப்பவரகாப் பணியாற்றினார். இவரது தொழில் வாழ்க்கையில், 100 க்கும் மேற்பட்ட இந்திப் படங்களுக்கு இசையமைத்துள்ளார். தனது 51 வயதில், மும்பையின் கோகிலாபென் மருத்துவமனையில் புற்றுநோயால் இறந்தார்.

தொழில்
------

மத்தியப் பிரதேச மாநிலத்தில் உள்ள கட்னியில் இந்து காயஸ்தர் குடும்பத்தில் பிறந்த இவர், 1993 இல் *கன்யாடன்* என்றத் திரைப்படத்தின் மூலம் தனது முதல் பெரிய அறிமுகத்தைப் பெற்றார். இத்திரைப்படத்தில், *ஓ சஜ்னா தில்பார்* என்ற பாடலை உதித் நாராயணனுடன் லதா மங்கேஷ்கர் இணைந்து இவரது முதல் பாடலைப் பாடினார். இது வானொலியில் பிரபலமானது. ஆனால் படமும் மற்ற பாடல்களும் கவனிக்கப்படாமல் போனது. அதன் பின்னர் பல வெற்றிகரமானப் பாடல்களுக்கு இசையமைத்து பாடியுள்ளார்.

சர்வதேச அளவில், இவர் எகான்,  *ஜூலியா போர்டாம்*  மற்றும் *வைக்லெப் ஜீன்* போன்ற கலைஞர்களுடன் இணைந்து பணியாற்றினார். எகானுடன் இணைந்து, *ஹிட்லாப்.காம்* என்ற இணையதளத்தில், புதிய பாடல்களைப் பாடும் இசைக்கலைஞர்களைத் தேடத் தொடங்கினார்.  *டொமினிக் மில்லர்*, சக்கீரா மற்றும் *டி-பெயின்* போன்ற சர்வதேசக் கலைஞர்களுடனும் இவர் பணியாற்றியுள்ளார்.

சொந்த வாழ்க்கை
--------------

இவர், நடிகையும், இரட்டை இசையமைப்பாளர்களான ஜதின் மற்றும் லலித் பண்டிட் மற்றும் நடிகை சுலக்சனா பண்டிட் ஆகியோரின் சகோதரியுமான விஜயதா என்பவரை 1990 இல் திருமணம் செய்து கொண்டார். இவர்களுக்கு அனிவேஷ், அவிதேஷ் என இரு மகன்கள் உள்ளனர்.

இறப்பு
------

5 செப்டம்பர் 2015 அன்று, தனது 51வது பிறந்தநாளுக்கு ஒரு நாள் கழித்து, மும்பையில் கோகிலாபென் திருபாய் அம்பானி மருத்துவமனையில் இறந்தார். அதே நாளில் மும்பையில் உள்ள ஓசிவாரா மயானத்தில் இவரது உடல் தகனம் செய்யப்பட்டது.

சான்றுகள்
---------

1. ↑  "Music Composer Aadesh Shrivastava Dies of Cancer". 7 September 2015 அன்று பார்க்கப்பட்டது.
2. ↑  "Akon in city, lends voice to SRK's Ra.1". .
3. ↑  "Julia Fordham Raises Money for Tsunami-stricken School". Archived from the original on 20 அக்டோபர் 2012. .
4. ↑  "New CDs". .
5. ↑  "Akon to audition Indian artistes online". .
6. ↑  "Aadesh Shrivastava: To Hell & Back". 13 September 2015 அன்று பார்க்கப்பட்டது.
7. ↑  "Composer Aadesh Shrivastava dies of cancer". *The Hindu*. 5 September 2015. .

வெளி இணைப்புகள்
---------------

விக்கிமீடியா பொதுவகத்தில்,  
 ***ஆதேசு சிறீவத்சவா***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் ஆதேசு சிறீவத்சவா

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* United States

 |
| கலைஞர் | 
* MusicBrainz

 |
| மற்றவை | 
* Europeana
* IdRef

 |
**அமரேந்திர நாத் சென்** (*Amarendra Nath Sen*) இந்தியாவைச் சேர்ந்த ஒரு நீதிபதியாவார். மேற்கு வங்காள மாநிலத்தைச் சேர்ந்த இவர் 1979 ஆம் ஆண்டில் கல்கத்தா உயர் நீதிமன்றத்தின் தலைமை நீதிபதியாகவும், இந்திய உச்ச நீதிமன்றத்தில் நீதிபதியாகவும் பணியாற்றினார்.  இவரது தாத்தா பைகுந்த நாத் சென் ஒரு குறிப்பிடத்தக்க அரசியல் தலைவர் மற்றும் வங்காளத்தின் முக்கிய வழக்கறிஞர் ஆவார்.

ஆரம்ப வாழ்க்கை மற்றும் கல்வி
----------------------------

1920 ஆம் ஆண்டு அக்டோபர் மாதம் முதல் தேதியன்று இவர் பிறந்தார். முர்சிதாபாத்தில் உள்ள சைதாபாத் ஆர்டிங் எச் இ பள்ளியில் படித்தார். பெர்காம்பூரில் உள்ள கிருட்டிணாத்து கல்லூரி, சுகாட்டிசு பேராலயக் கல்லூரி மற்றும் கல்கத்தா பல்கலைக்கழகத்தின் அசுரா சட்டக் கல்லூரி ஆகியவற்றில் தன்னுடைய கல்லூரிக் கல்வியை படித்து முடித்தார்.   இதைத் தொடர்ந்து, இலண்டனில் உள்ள இன்னர் டெம்பிள் தேர்வில் பாரிசுடர்-அட்-லா தேர்வுகளில் தேர்ச்சி பெற்றார்.

தொழில்
------

அவர் ஜனவரி 1947 ஆம் ஆண்டு சனவரி மாதத்தில் சுதந்திரம் பெறுவதற்கு முன்பு கல்கத்தா உயர்நீதிமன்றத்தில் வழக்கறிஞராகப் பணியைத் தொடங்கினார். கல்கத்தா உயர் நீதிமன்றத்தில் குடிமையியல் வழக்குகளை முக்கியமாகக் கையாண்டார்.  கூடுதல் நீதிபதியாகவும் இவர் நியமிக்கப்பட்டார், பின்னர் 1966 ஆம் ஆண்டு முதல் நிரந்தர நீதிபதியாக நியமிக்கப்பட்டார். அவர் டிசம்பர் 1979 ஆம் ஆண்டு திசம்பர் மாதத்தில் கல்கத்தா உயர் நீதிமன்றத்தின் தலைமை நீதிபதியாகவும், 1981 ஆம் ஆண்டில் இந்திய உச்ச நீதிமன்றத்தில் நீதிபதியாகவும் நியமிக்கப்பட்டார். **அமரேந்திர நாத் சென்** செப்டம்பர் 1985 ஆம் ஆண்டு செப்டம்பர் மாதத்தில் ஓய்வு பெற்றார்

மேற்கோள்கள்
-----------

1. 1 2 3 4 5  "Hon'ble Mr. Justice A.N. Sen". 15 February 2012 அன்று மூலம் பரணிடப்பட்டது. 14 November 2012 அன்று பார்க்கப்பட்டது.
2. ↑   *Judges of the Supreme Court of India: 1950–1989*.. பார்த்த நாள்: March 3, 2018.
3. ↑  *Some Alumni of Scottish Church College* in *175th Year Commemoration Volume*. Scottish Church College, April 2008. page 591
**தேவி காலோத்தரம்**   14ஆம் நூற்றாண்டில்  காலோத்தர ஆசிரியரால் எழுதப்பட்ட இரண்டு நூல்களில் ஒன்று. வடமொழியில் உள்ள ‘தேவி காலோத்தர ஆகமம்’ 85 சுலோகங்களும், விருத்தியுரையும் கொண்டது.  தமிழ்நூல் **தேவி காலோத்தரம்** இதே பெயர் கொண்ட வடநூலின் மொழிபெயர்ப்பு. இதனைச் சிவாகமங்களின் சாரம் என்பர். சிவன் இதனைப் பார்வதிக்குச் சொன்னதாக நூல் வளர்கிறது. வடமொழி நூல் 85 சுலோகங்களும் விருத்தியுரையும் கொண்டது.  ஞானம், ஞானசாரம் என்னும் இரண்டு பகுதிகளைக் கொண்டது. வடமொழி நூல் 'தேவி காலோத்தரம்' 'சுருதி சூக்தி மாலை' என்னும் பெயருடன் தமிழில் எழுதப்பட்ட உரையுடன் வெளிவந்துள்ளது. 

பதமுத்தி, பரமுத்தி எனச் சிவபதவியை இரண்டாகக் காண்பது வழக்கம். இவற்றில் பரமுத்தி என்பது மேலான முத்தி. இது மீண்டும் பிறக்காமல் இருக்கும் முத்தி. 

இதனை அடைவதற்குரிய ஆன்மப் பயிற்சி இந்த நூலில் கூறப்படுகிறது. 

இந்த நூலுக்குப் சில உரைநூல்கள் வெளிவந்துள்ளன. 

இதன் வடமொழி நூலின் ஞானசார விசாரப்படலம் 85 சுலோகங்களுக்கும் மொழிபெயர்ப்பாக 85 வெண்பாக்கள் இரமணரிசியால் தமிழில் எழுதப்பட்டு வெளிவந்துள்ளது. 

காலோத்தர ஆசிரியர் காலத்துக்கு முன்பே மற்றொரு தமிழ் மொழிபெயர்ப்பு நூல் தமிழில் இருந்திருக்கிறது. இது 73 விருத்தப் பாடல்களால் ஆனது. <ref>1848-ல் இதன் பதிப்பு வெளிவந்துள்ளது.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினான்காம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 201.
2. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 46.
3. ↑  1375-1400
4. ↑  இந்த நூல் யாழ்ப்பாணத்தில் 1903-ல் ஆச்சிடப்பட்டது.
5. ↑  யாழ்ப்பாணத்தில் 1903-ல் அச்சிடப்பட்டுள்ளது
6. ↑  
எடுத்துக்காட்டு பாடல்
நடுங்காமல் எவ்வுயிரும் நறுக்காமல் துரும்பனைத்தும்  

பிடுங்காது முதலெவையும் பிரசமலர் கொய்யாது  

விடுங்காலால் ஊழ்த்து உதிர்ந்த விரைமலர்கள் அவை ஏந்திக்  

கடுங்காலன் தளைப்பட்ட அம்புயங்கள் அருச்சிப்பாம்.
7. ↑  1913, 1924 பதிப்புகள்.
**கேப்ரியெல்லா நடாலி சார்ல்டன்** (*Gabriella Natalie Charlton*) என்பவர் தமிழ் திரைப்படம் மற்றும் தொலைக்காட்சி நிகழ்ச்சிகளில் தோன்றிய முன்னாள் குழந்தை நட்சத்திரம் ஆவார். இவர் ஒரு தொலைக்காட்சி நிகழ்ச்சியான ஒரு நடன நிகழ்ச்சியில் முதல் முறையாக தோன்றினார். ஜோடி நம்பர் ஒன் பருவம் 6 இல் வெற்றியாளராக ஆனார்.

தொழில்
------

### தொலைக்காட்சி வாழ்க்கை

கேப்ரியெல்லா தனது ஒன்பதாவது வயதில் தொலைக்காட்சி நிகழ்ச்சியில் தனது தொழில் வாழ்க்கையைத் தொடங்கினார், *ஜோடி ஜூனியர்* என்ற விஜய் தொலைக்காட்சியின் ரியாலிட்டி ஷோவில் கலந்துகொண்டார்.  இந்த நிகழச்சியில் வெற்றியாளர் பட்டத்தை வென்ற பிறகு திரைத்துறையில் வாய்ப்புகளை பெற்றார். விஜய் தொலைக்காட்சியில் ஒளிபரப்பான 7 ஆம் வகுப்பு சி பிரிவு என்ற தொலைக்காட்சி நாடகத் தொடரில் இவர் தோன்றினார். விஜய் தொலைக்காட்சியில் ஒளிபரப்பப்பட்ட *ஜோடி நம்பர் ஒன், பருவம் 6 என்ற* ஒரு நடன ரியாலிட்டி *நிகழ்ச்சியிலும்* தோன்றினார். *ஜோடி நம்பர் ஒன்னின்* ஆறாவது பருவத்தில் வென்றார். 

### திரைப்பட வாழ்க்கை

கேப்ரியெல்லா காதல் - உளவியல் த்ரில்லர் தமிழ்த் திரைப்படமான *3 படத்தில்*, ஸ்ருதிஹாசனின் தங்கையாக சுமி என்ற கதாபாத்திரத்தில் நடித்ததன் மூலம் திரையுலகில் அறிமுகமானார். பின்னர் இவர் *சென்னையில் ஓரு நாள்* படத்தில் ரியா என்ற சுவாரஸ்யமான பாத்திரத்தில் நடித்தார். சமுத்திரகனியின் திரைப்படமான *அப்பா படத்தில்* ரஷிதா பானு என்ற வேடத்தில் நடித்தார்.

திரைப்படவியல்
-------------

* *குறிப்புகள் இல்லாத, எல்லா படங்களும் தமிழ்ப் படங்காளாகும்.*

| ஆண்டு | படம் | பாத்திரம் | Ref. |
| --- | --- | --- | --- |
| 2012 | *3* | சுமி |  |
| 2013 | *சென்னைல் ஓரு நாள்* | ரியா |  |
| 2016 | *அப்பா* | ரஷிதா பானு |  |

தொலைக்காட்சி
------------

| ஆண்டு | தொடர் / காட்சிகள் | பாத்திரம் | அலைவரிசை | குறிப்புகள் | Ref. |
| --- | --- | --- | --- | --- | --- |
| 2009 | *ஜோடி நம்பர் ஒன் ஜூனியர்ஸ்* | பங்கேற்பாளர் | விஜய் தொலைக்காட்சி | வெற்றியாளர் |  |
| 2012 - 13 | *7 சி* | காபி | விஜய் தொலைக்காட்சி |  |  |
| 2013 | *ஜோடி நம்பர் ஒன் பருவம் 6* | பங்கேற்பாளர் | விஜய் தொலைக்காட்சி | வெற்றியாளர் |  |
| 2020 | *பிக் பாஸ் தமிழ் 4* | பங்கேற்பாளர் | விஜய் தொலைக்காட்சி |  |  |

குறிப்புகள்
-----------

1. ↑  "All you want to know about Gabriella Charlton". 2016-07-17 அன்று பார்க்கப்பட்டது.
2. 1 2 3  "விஜய் டிவி ஜூனியர்ஸ் எல்லோரும் இப்ப சீனியர்ஸ்.. இவங்க யார் தெரியுதா?". 19 August 2020.
3. ↑  Lakshmi, K.; Hamid, Zubeda (30 March 2014). "Reality shows change lives" – www.thehindu.com வழியாக.
4. 1 2 3  Kumayaa, Harshitha D. (12 May 2016). "Gabriella's going places" – www.thehindu.com வழியாக.
5. ↑  "Bigg Boss Tamil Season 4: Check out the list of contestants". *The New Indian Express*.

வெளி இணைப்பு
------------

* ஐ.எம்.டி.பி இணையத்தளத்தில் கேப்ரியெல்லா சார்ல்டன்
மின்மினிப்பூச்சி
பொதுவான ஒளிரும்புழுவின் பெண்
**உயிரொளிர்வு** (*Bioluminescence*) என்பது ஒரு வாழும் உயிரினம் மூலம் ஒளியின் உற்பத்தி மற்றும் உமிழ்வு ஏற்படுவது ஆகும். உயிரொளிர்வு உயிரினங்களில் இயற்கையாக ஏற்படும் ஒரு வேதிம ஒளிர்வு, இங்கு ஆற்றலானது ஒளி உமிழ்வு வடிவத்தில் வெளிவிடப்படுகின்றது. மின்மினிப் பூச்சிகள், தூண்டில்மீன் மற்றும் இலுசிபெரின் (ஒரு நிறமி), இலுசிபெரேசு (ஒரு நொதி) போன்ற வேதிப் பொருட்களை உருவாக்கும் பிற உயிரினங்கள் உயிரொளிர்வை ஏற்படுத்தவல்லன. இலுசிபெரின் ஒட்சிசனுடன் வினைபுரிந்து ஒளியைத் தோற்றுவிக்கின்றது; வினைவேகத்தைக் கூட்டுவதற்கு இலுசிபெரேசு ஒரு ஊக்கியாகச் செயல்படுகிறது, சில நேரங்களில் கல்சியம், ஏடிபி போன்றவை இந்த எதிர்வினைக்குத் துணைக்காரணிகளாக உதவுகின்றன. இந்த வேதிய எதிர்வினை உயிரணுக்களுக்கு உள்ளே அல்லது வெளியே நிகழலாம். நின்றொளிர் காளான் உட்பட சுமார் 71 வகை பூஞ்சை வகைகள் உயிரொளிர்வு உயிரினங்கள் ஆகும்.

மேற்கோள்கள்
-----------

1. ↑  Kirkwood, Scott (Spring 2005). "Park Mysteries: Deep Blue". *National Parks Magazine* (National Parks Conservation Association): pp. 20–21. Archived from the original on 2009-07-14.. பார்த்த நாள்: 2010-06-14.
2. ↑  Bryner, Jeanna (5 October 2009). "Glow-in-the-Dark Mushrooms Discovered". Live Science.. பார்த்த நாள்: 2009-10-06.
**உருப்புடி அம்மன்** என்பவர் இந்து சமய நாட்டார் தெய்வங்களில் ஒருவராவார். பல்வேறு காரணங்களால் இறந்து போன கருவுற்ற பெண்களை உருப்புடி அம்மன் என்ற பெயரில் மக்கள் வழிபடுகின்றனர். 

* மதானமேடு அணைக்கட்டு உடையாமல் இருக்க சூல் பெண் பலி சடங்கினால் இறந்து போன பெண்ணை கடலூர் மாவட்டம் கஞ்சமநாதபுரத்தில் மக்கள் உருப்புடி அம்மனாக வழிபடுகின்றனர்.

தொன்மம்
-------

உருப்புடி அம்மன் குறித்து இரு கதைகள் கூறப்படுகின்றன. கதை இரண்டிலும் கருவுற்ற பெண் பலியாக்கப்பட்டாள் என்பதை அறிய முடிகிறது. மக்கள் அத் துயரத்தினைத் தாங்காமல் இறந்த பெண்ணை அம்மனாக வழிபடுகின்றனர்.

### தொண்டைமான் மகள்

தொண்டைமான் மன்னர் சமுட்டியான் என்பவரின் திறமையைக் கண்டு தளபதியாக நியமிக்கிறார். அவருக்கு தனது மகளையும் திருமணம் செய்து கொள்கிறார். அவர் கருவுற்ற சமயம் பெருமழை பெய்து, மதானமேடு அணை உடைந்து வெள்ளம் ஊருக்குள் வந்தது. அணையை சரிசெய்ய முயலும் போது "தலைச்சன் பிள்ளையை வயிற்றில் சுமக்கும் கர்ப்பிணியை பலிகொடுத்தால் அணை உடையாது பாதுகாப்பாக இருக்கும்" என அசிரிரி ஒலித்தது. 

அதனால் மக்கள் தொண்டமான் தங்கள் குடும்ப பெண்களை பலி கொடுத்துவிடுவார் என பயந்து கருவுற்ற குடும்ப பெண்களை பக்கத்து பாளையங்களுக்கு அனுப்பினர். அந்நிலையில் தொண்டைமானின் மகள் நாட்டு மக்களின் நன்மைக்காக தன்னையே பலியாகக் கொடுக்க முன்வருகிறாள். குறுவாளால் தன்னையே பலி கொடுத்துக் கொண்டாள் தொண்டைமானின் மகள். அவளுடைய தியாகம் கண்டு மக்கள் அம்மனாக வழிபடுகின்றனர்.

தொண்டைமான் மகள் பலி கொடுத்துக் கொண்ட இடம் 'உருவறுத்தான் கொல்லை' என்று அழைக்கப்படுகிறது.

### பாளையக்காரர் மகள்

கி.பி 17 ஆம் நூற்றாண்டின் பிற்பகுதியில் ஆர்க்காடு நவாப்பிற்கு வரிகட்ட பாளையக்காரர்கள் நிர்பந்திக்கப்பட்டார்கள். அதில் தென்குத்து பாளையக்காரராக வீரமுண்டனார் இருந்தார். அவர் வரி கட்ட மறுத்ததால், நவாப்பின் படையினர் தென்குத்து பாளையக்காரரை எதிர்த்துப் போர் செய்தனர். 

நவாப்பிற்குத் துணையாக வடகுத்து பாளையக்காரர்களும் இணைந்தனர். இதனால் தனியாக நின்று போராடிய வீரமுண்டனாரும், அவரது வாரிசுகளும் தோற்கடிக்கப்பட்டனர். அவர்களின் அரண்மனை சூறையாடப்பட்டு, மகளிர்கள் துன்புறுத்தப்பட்டனர். இதனைத் தடுக்க முனைந்த வீரமுடையார் கருவுற்ற பெண்ணை கொலை செய்தனர்.

அரசியல் காரணங்களுக்காகப் படுகொலை செய்யப்பட்ட பாளையக்கார மகளை உருப்படியம்மனாக வணங்குகிறனர்.

கோயில்கள்
---------

* உருப்படியம்மன் கோயில், சந்தைவெளிப் பேட்டை, கடலூர் மாவட்டம்.
* உருப்புடி அம்மன் கோயில், கஞ்சமநாதபுரம், வடலூர்-சென்னை சாலை

ஆதாரங்கள்
---------

1. ↑   *விளைச்சலில் முதல்பங்கு அம்மனுக்கே!*. 17 சூலை 2018. .
2. ↑  "மண் மணக்கும் கதைகள்... அருள் சுரக்கும் சாமிகள்! விகடன்".
[*தொடர்பிழந்த இணைப்பு*]
3. ↑  "உருப்புடியம்மன் கதை-கிராமத்து சாமி". *thenralkatru.forumta.net*.
மூலக்கூற்று உயிரியலின் டி.என்.ஏ, ஆர்.என்.ஏ மற்றும் புரதங்களை அறிய பல பயனுள்ள இணையதளங்கள் உள்ளன. (Bio-informatics). இவைகளை பயன்படுத்தி ஓர் மரபணுவின் பயன் என்ன, நிறபிரியில் எவ்விடத்தில் உள்ளன என்பதை அறியலாம். மேலும் ஒரு தொடரி (Promoter) எவ்விடத்தில் உள்ளன என்பதையும் , அத்தொடரி உண்மையில் டாட்டா பேழை (TATA box) இருக்கிறதா? இல்லையா என்பதை கணிக்கலாம். மேலும் தொடர்ரூக்கிகளின் இணையும் வரிசை அல்லது செயலூக்கிகள் இணையும் வரிசை (promoter binding factor or transcription binding factor) களை காணலாம். ஒரு மரபணுவை பி.சி. ஆர். மூலம் பெருக்கபயன்படும் முன்தொடர் (Primer) வரைதலில் (designing) ஊசி-வளைவுகள், முன்தொடர்களுக்கு உள்ளயே இணைவுகள் உள்ளனவா (stem-loop, primer dimer and palindromic) என்பதை அறியலாம்.

ஒரு புதிய டி.என்.ஏ வரிசைகள் கண்டுபிடித்தால் அவைகள் எதனோடு ஒற்றுமை காட்டுகின்றன என்பதை ப்லச்ட் (Blast) என்னும் நிகழ்வு (மென்பொருள்) காணலாம். ஒரு புரதத்தின் அமைப்புகள் எவ்வாறு உள்ளன என்பதை அறியலாம். குறு ஆர்.என்.ஏ வின் இலக்குகளை பல இணைய தளங்களின் மூலம் அறியலாம்

இணையதளங்கள்
-----------

* 
* 
* பரணிடப்பட்டது 2009-01-23 at the வந்தவழி இயந்திரம்
* 
* பரணிடப்பட்டது 2009-08-13 at the வந்தவழி இயந்திரம்
* பரணிடப்பட்டது 2021-12-02 at the வந்தவழி இயந்திரம்
* 
* 
*
**பிட்யின்** என்பது பொது மொழியொன்றைக் கொண்டிராத இரண்டு அல்லது அதற்கு மேற்பட்ட குழுக்கள் தம்மிடையே தொடர்பு கொள்வதற்காக உருவாக்கப்படும் எளிமையான ஒரு மொழியைக் குறிக்கும். ஒருவருடைய மொழி இன்னொருவருக்குத் தெரியாத நிலையில் வணிகத் தொடர்பு கொள்ளும்போதோ, இரண்டு வெவ்வேறு மொழி பேசும் குழுக்கள் அவர்களுக்குத் தெரியாத மொழியொன்றைப் பேசும் இன்னொரு நாட்டில் இருக்கும்போதோ இத்தகைய மொழிகள் பயன்படுத்தப்படுகின்றன. ஒரு பிட்யின் மொழி அடைப்படையில் மொழிசார் தொடர்புகளுக்கான ஒரு எளிமையான முறையாகும். இது தேவையேற்படும் அந்த நேரங்களிலேயே உருவாவதாகவோ, அல்லது குழுக்களிடையேயுள்ள சில வழக்காறுகளின் அடிப்படையில் உருவாவதாகவோ அமையக்கூடும். பிட்யின் மொழிகள் எவருக்கும் தாய்மொழியாக இருப்பதில்லை, ஆனால் இது ஒரு இரண்டாம் மொழியாகப் பயன்படுகின்றது. இம்மொழி, பல்வேறு மொழிகள் மற்றும் பண்பாடுகளில் இருந்து பெறப்படும் சொற்கள், ஒலிகள், உடற்சைகைகள் போன்றவற்றால் உருவாக்கப்படுகிறது. பிற மொழிகளோடு ஒப்பிடும்போது, பிட்யின் மொழிக்குக் குறைவான மதிப்பே உள்ளது.
பிழையாகப் பேசப்படும் எல்லாமே பிட்ஜின் மொழிகள் ஆவதில்லை. எல்லாப் பிட்யின் மொழிகளுமே அவற்றுக்கெனத் தனியான முறைகளைக் கொண்டுள்ளன. அதனால் அம்மொழிகளையும் சிறப்பாகப் பயன்படுத்துவதற்கு அம்முறைகள் பற்றி அறிந்திருத்தல் அவசியம்.

சொற்பிறப்பு
-----------

*பிட்யின்* என்னும் சொல்லின் மூலம் பற்றித் தெளிவாக எதுவும் தெரியவில்லை. 1850 ஆம் ஆண்டில் முதன் முதலாக அச்சில் காணப்படுகின்றது. இது எவ்வாறு உருவாகியிருக்கலாம் என்பது குறித்துப் பல கருத்துக்கள் உள்ளன.

* ஆங்கிலச் சொல்லான *பிசினஸ்* என்பதன் பிழையான சீன மொழி உச்சரிப்பு.
* வணிகம் என்னும் பொருள்தரும் போத்துக்கேய மொழிச்சொல்லிலிருந்து உருவானது
* *மக்கள்* என்னும் பொருள்தரும் *பிடியன்* என்னும் கொச்சைச் சொல்லிலிருந்து உருவானது.
* புறாவுக்கான ஆங்கிலச் சொல்லான *பிஜன் (pigeon)* என்பதிலிருந்து தோற்றம் பெற்றது.

போன்றவை அத்தகைய கருத்துக்களுக்கு சில எடுத்துக்காட்டுகள்.

பிட்யின் மொழிகளுக்கான பொது இயல்புகள்
------------------------------------

*பிட்யின்* மொழி எளிமையானதாகவும், தொடர்புக்கான செயற்றிறன் மிக்கதாகவும் இருக்க விழைவதால், அவற்றின் இலக்கணமும், ஒலியமைப்பும் எளிமையாகவே அமையும்.

குறிப்புகள்
-----------

1. ↑  See (Todd 1990, ப. 3)
2. ↑  See (Thomason & Kaufman 1988, ப. 169)
3. ↑  (Bakker 1994, ப. 27)
4. ↑  (Bakker 1994, ப. 26)
5. ↑  "pidgin", *The Cambridge Encyclopedia of Language*, Cambridge University Press, 1997 Italic or bold markup not allowed in: `|encyclopedia=` (உதவி)

வெளியிணைப்புக்கள்
-----------------

Language Varieties Web Site பரணிடப்பட்டது 2009-05-31 at the வந்தவழி இயந்திரம்

Pidgin-English-Only Discussion Forum
**வட்டமலைக்கரை அணை** (Vattamalai Karai Odai) என்பது இந்தியாவின், தமிழ்நாட்டின், திருப்பூர் மாவட்டம், வெள்ளக்கோயில் அருகே உத்தமபாளையத்தில் உள்ள ஒரு அணையாகும். இந்த அணை 1978-இல் கட்டி முடிக்கப்பட்டது. இதன் கொள்ளளவு 268 மில்லியன் கன அடிகள். இந்நீர்த் தேக்கத்தில் இருந்து 6,060 ஏக்கர் நிலங்கள் பாசன வசதிபெறும் வகையில் கால்வாய்கள் அமைக்கப்பட்டன. இந்த அணைக்கு போதிய நீர்வரத்து இல்லாததால் பல பத்தாண்டுகளாக நீரின்றி வறண்டு காணப்பட்டது. இதனால் இந்த அணைக்கு அமராவதி ஆற்றில் இருந்து நீரைக் கொண்டுவர ஒரு திட்டம் அரசின் ஒப்புதலுக்கு அனுப்பப்பட்டது.

நீர்வரத்து
----------

17 ஆண்டுகளாக வறண்டு கிடந்து வட்டமலைக்கரை ஓடை அணைக்கு 2021 இல் அமராவதி ஆற்றிலிருந்து தண்ணீர் கொண்டுவரப்பட்டது.

மேற்கோள்கள்
-----------

1. ↑
2. ↑  "வறண்டு கிடக்கும் வட்டமலைக்கரை அணை: அமராவதி ஆற்றிலிருந்து தண்ணீர் கொண்டுசெல்லும் திட்டத்துக்குப் பரிந்துரை". *செய்தி*. தினமணி. 28 ஆகத்து 2017. 30 ஆகத்து 2018 அன்று பார்க்கப்பட்டது.
3. ↑  "அமராவதி ஆற்றில் இருந்து 17 ஆண்டுகளுக்கு பிறகு - வட்டமலைக்கரை ஓடை அணைக்கு தண்ணீர் திறப்பு :". *Hindu Tamil Thisai*. 2022-05-15 அன்று பார்க்கப்பட்டது.
**பாவூர்சத்திரம்** (**Pavoorchatram**), தமிழ்நாட்டின் தென்காசி மாவட்டம், தென்காசி வட்டத்தில், தென்காசியிலிருந்து 10 கிமீ தொலைவில் உள்ளது. பாவூர்சத்திரம் கீழப்பாவூர் ஊராட்சி ஒன்றியம், கல்லூரணி ஊராட்சியில் அமைந்த கிராமம் ஆகும். திருநெல்வேலி - செங்கோட்டை செல்லும் சாலையில், திருநெல்வேலியிலிருந்து 45 கிமீ தொலைவிலும், தென்காசியிலிருந்து 10 கிமீ தொலைவிலும் பாவூர்சத்திரம் கிராமம் உள்ளது.

போக்குவரத்து
------------

### தொடருந்து வசதிகள்

திருநெல்வேலி, சென்னை, கொல்லம், செங்கோட்டை, செல்லும் தொடருந்துகள், பாவூர்சத்திரம் தொடருந்து நிலையம் வழியாகச் செல்கிறது. 
 இதன் அருகமைந்த பெரிய தொடருந்து நிலையம் 10 கிமீ தொலைவில் உள்ள தென்காசி ஆகும்.

பாவூர்சத்திரம் ஊரானது திருநெல்வேலி - தென்காசி நெடுஞ்சாலையில் அமைந்துள்ளது. எனவே நூற்றுக்கணக்கான பேருந்துகள் இவ்வழியில் இயக்கப்படுகிறது. திருநெல்வேலி மற்றும் தென்காசி நகருக்கு அடிக்கடி பேருந்துகள் இயக்கப்படுகின்றன. இவை தவிர கடையம் , பாபநாசம் , அம்பாசமுத்திரம் , அகஸ்தியர் பட்டி , சுரண்டை , சுந்தரபாண்டியபுரம் , ஆலங்குளம் பகுதிகளுக்கும் பேருந்துகள் இயக்கப்படுகின்றன.

புறநகர் பகுதிகளான தூத்துக்குடி , திருச்செந்தூர் , நாகர்கோவில் , கடையநல்லூர் , செங்கோட்டை , புளியங்குடி , வாசுதேவநல்லூர் பகுதிகளுக்கும் கேரள மாநில போக்குவரத்து கழக சார்பிலும் பேருந்துகள் கொல்லம் , கோட்டயம் , பத்தனம்திட்டா , சங்கனாச்சேரி , எர்ணாகுளம் , காயம்குளம் , புனலூர் , கொட்டாரக்கரை பகுதிகளுக்கும் இயக்கப்படுகிறது.

புவியியல்
---------

மேற்கு தொடர்ச்சி மலை அடிவாரத்தில், தூத்துக்குடி - கொல்லம் நெடுஞ்சாலையில், தென்காசி - Tirunelveli இடையே பாவூர்சத்திரம் உள்ளது.

பொருளாதாரம்
-----------

பாவூர்சத்திரத்தின் பொருளாதாரம் வேளாண்மையை நம்பியுள்ளது. பாவூர்சத்திரம் மர அறுவை ஆலைகளுக்கும், மரச் சந்தைக்கும் புகழ்பெற்றது. மேற்கு தொடர்ச்சி மலைக் காடுகளில் வெட்டப்படும் தேக்கு, கோங்கு, வாகை போன்ற மரங்கள் அறுக்கப்பட்டு பாவூர்சத்திரத்தில் சந்தைப்படுத்தப்படுகிறது.

அருகமைந்த ஊர்கள்
----------------

கீழப்பாவூர், சுரண்டை, இலஞ்சி, தென்காசி, குற்றாலம், செங்கோட்டை மற்றுு

மேற்கோள்கள்
-----------

1. ↑  பாவூர்சத்திரம் தொடருந்து நிலையம்
2. ↑  தென்காசி தொடருந்து நிலையம்
குருதி பதப்படுத்தலில் நிறப்பகுப்பியல் (Chromatography in blood processing)என்பது குருதிக்கணிகத்தைத் தூய்மிக்கவும் வேண்டிய புரதத்தைப் பிரித்தெடுக்கவும் 1984 களில் இருந்து உதவுகிறது.குருதிக்கணிகம் என்பது இரத்தத்திலுள்ள நீர்மப் பகுதி. இதில் கரைந்த புரதம், ஊட்டச்சத்துக்கள், அயனிகள்,பிற கரையும் பொருட்கள் காணப்படுகின்றன. இரத்தத்தில் காணப்படும் சிவப்பணுக்கள்,வெள்ளையணுக்கள், இரத்தத் தட்டுகள் ஆகியவை இந்த குருதிந்ர்ர்மத்தில் தான் மிதந்து கொண்டிருக்கும். குருதி நீரைத் தூய்மைப்படுத்துவதின் நோக்கமே இரத்தத்திலுள்ள குறிப்பிட்ட பகுதிகளை பிரித்தெடுத்து அவற்றைச் சரிசெய்யவும் மறுசீரமைப்பு செய்து பயன்படுத்துவதற்காகத் தான். இந்தக் குருதிக் கணிகம் பல்வேறு பகுதிகளால் உருவாக்கப் பட்டுள்ளது. அவற்றில் முதமையான ஒன்று புரத அல்புமின் என்று சொல்லக்கூடிய கருப்புபுரதம் ஆகும். இது மிக அதிகமாக தண்ணீரில் கரையக்கூடிய ஒரு புரதம். அது மட்டுமல்லாது இது நிலையானக் கட்டமைப்புக் கொண்டதும் ஆகும். இது இயக்குநீர்கள்(இசைமங்கள்), நொதிகள்,கொழுப்பு அமிலங்கள், உலோக அயனிகள், மருந்துப் பொருட்களை கொண்டு செல்லும் போக்குவரத்து ஊடகமாக செயல்படுகிறது. மறுசீரமைப்பும் மீட்டமைப்பும் தவிர்க்க இயலாத சூழ்நிலையாகிய அறுவையின்போது இரத்த ஓட்டத்தை கட்டுபடுத்துவதில் முதன்மைப் பங்கு வகிப்பதால் மருத்துவ சிகிச்சைகளின்போது தூயக் குருதிக்கணிகம் பயன்படுத்தப் படுகிறது. அப்பழுக்கற்ற மிகவும் தூயக் குருதிக்கணிகத்தைக் கையிறுப்பில் வைத்திருப்பதுஈன்றியமையாததாகும். குருதிக்கணிகம் மாந்த உடலுக்குத் மிகவும் தேவையான ஒன்றாகும்.1980 களிலிருந்தே நிறப்பகுப்பியல் இரத்தப் பதப்படுத்தலுக்கும் தூய்மைப்படுத்தலுக்கும் உதவுகிறது. அறுவைச் சிகிச்சைக்காக இரத்தத்தின் பகுதிகளைத் தூய்மைப்படுத்துவதில் இந்த நிறப்பகுப்பியல் மிகவும் பயனுள்ளதாக அமைகிறது.

### நிறப்பகுப்பியலின் வளர்ச்சி

இரத்தத்தில் இருந்து குருதிக்கணிகத்தைப் பிரித்தெடுக்க நிறப்பகுப்பியல் முறை 1980 களின் தொடக்கத்தில் பயன்படலானது. சோன் பின்னப் பிரிப்பிற்கும் (1946) நிறப்பகுப்பியல் தொடங்கப் பட்ட வருடமாகிய 1983 க்கும் இடையில் இந்த முறை படிமலர்ந்தது. 1962இல் கிசுட்ரும் நிசுட்சுமனும் உருவாக்கிய செயல்முறை நடைமுறைக்கு வந்தது. இந்த முறை சோன் செயல் முறையில் இருந்து உருவாக்கப் பட்டதாகும். 1983 களில் நிறப்பகுப்பியல் முழு வடிவம் பெறத் தொடங்கியது. 1990 களில் செனலப், சி.எஸ்.எல். செயல்முறைகள் உருவாக்கப் பட்டன. இவை நிறபகுப்பியலைச் சில மாற்றங்களுக்குப் பிறகு, தம்முறைகளோடு இணைத்துக் கொண்டன.

மேற்கோள்கள்
-----------

* "Production of human albumin solution: a continually developing colloid". *Br J Anaesth* **85** (6): 887–95. December 2000. doi:10.1093/bja/85.6.887. பப்மெட்:11732525. .
* Mohr H (December 1999). "Production of human albumin by plasma fractionation". *Anasthesiol Intensivmed Notfallmed Schmerzther* **34** (12): 773–5. பப்மெட்:10665314.
* "Blood purification by a membrane technique--a new method for the effective removal of low-density lipoprotein cholesterol". *Front Med Biol Eng* **10** (2): 131–7. 2000. doi:10.1163/15685570052061982. பப்மெட்:10898242. .
**மூலூயிட்டு** (*Moolooite*) என்பது Cu++(C2O4)·n(H2O) (n<1) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அரிய நீலப்பச்சை நிறத்தில் காணப்படும் இக்கனிமம் தாமிர ஆக்சலேட்டு நீரேற்று கனிமம் என்று வகைப்படுத்தப்படுகிறது. 1986 ஆம் ஆண்டு மேற்கு ஆத்திரேலியாவில் இரிச்சர்ட்டு எம் கிளார்க் மற்றும் இயன் ஆர் வில்லியம்சு ஆகியோரால் பன்பரி வெல், மூலூ டவுன்சு நிலையம், முர்ச்சிசனில் கண்டுபிடிக்கப்பட்டது. மூலூயிட்டு நேர்சாய்சதுரக் கட்டமைப்பில் படிகமாகிறது. உரமாகப் பயன்படும் கடற் பறவைகளின் எச்சம் மற்றும் சூழ்நிலைச் சிதைவுக்கு உட்பட்ட தாமிர சல்பைடு ஆகியவற்றின் தொடர்பால் இக்கனிமம் உருவாகிறது. நீலப் பச்சை நிறத்தில் நெகிழிகள் தயாரிப்பில் இது பயன்படுத்தப்படுகிறது. 

இரண்டாவதாக பிரான்சு நாட்டில் வோசுகசு மலைகளில் உள்ள செயிண்டு மேரி ஆக்சு சுரங்கத்தின் வெள்ளி சுரங்க மாவட்டத்தில் இது கிடைக்கிறது.

மேற்கோள்கள்
-----------

1. ↑  Mineralienatlas
2. 1 2  Clarke, R.M.; Williams, I.R. (1986). "Moolooite, a naturally occurring hydrated copper oxalate from Western Australia". *Mineralogical Magazine* **50** (356): 295–298. doi:10.1180/minmag.1986.050.356.15. Bibcode: 1986MinM...50..295C. .
***ஜானி*** (*Johnny*) என்பது 2018 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படத்தை தியாகராஜன் எழுதி, இயக்கி, பா.வெற்றிச்செல்வனால்தயாரிக்கப்பட்டது. இத்திரைப்படத்தில் பிரசாந்த், பிரபு, சஞ்சிதா செட்டி, ஆனந்த் ராஜ் மற்றும் ஆத்மா ஆகியோர் முக்கியக் கதாப்பாத்திரத்தில் நடித்துள்ளனர். ரஞ்சன் துரைராஜ் இசையமைப்பு மற்றும் எம். வி. பன்னீர்செல்வம் ஒளிப்பதிவு ஆகியவற்றை உள்ளடக்கி, இத்திரைப்படம் டிசம்பர் 14, 2018 அன்று வெளியானது. இத்திரைப்படமானது 2007 ஆம் ஆண்டு இந்தியில் வெளியான *ஜானி கட்டார்* என்னும் படத்தை மையப்படுத்தி எடுக்கப்பட்ட திரைப்படமாகும்.

நடிகர்கள்
---------

* பிரசாந்த் - ஜானி / சக்தி
* சஞ்சிதா செட்டி - ரம்யா
* பிரபு - ஜெய்சங்கர்
* ஆனந்த் ராஜ் - பிரகாஷ்
* ஆசுதோஷ் ராணா - ராம்
* சாயாஜி சிண்டே - கல்யாண்
* ஆத்மா பேட்ரிக் - சிவா
* கலைராணி
* தேவதர்சினி
* சுகுந்தன்
* ஜெயக்குமார்
* கிருஷ்ணமோகன்
* சந்தியா

கதைச் சுருக்கம்
---------------

ஜானி (பிரசாந்த்), ஜெய்சங்கர் (பிரபு), பிரகாஷ் (ஆனந்த்ராஜ்), ராம் (அசுதோஷ் ராணா), மற்றும் சிவா (ஆத்மா பேட்ரிக்) உள்ளிட்ட ஐந்து பேரும் சேர்ந்து ஒரு குழுவாக செயல்பட்டு, சட்டவிரோத தொழில்களில் ஈடுபட்டு, குறுக்கு வழியில் சம்பாதித்து ஒரு சூதாட்ட கிளப்பை நடத்தி வருகின்றனர். இந்நிலையில் 2(1/2) கோடி ரூபாய் பணம் தயார் செய்தால் கையில் விலை உயர்ந்த போதைப்பொருள் கிடைக்கும் என்று ஜெய்சங்கரின் நண்பரான கல்யாண் (சாயாஜி சிண்டே) கூறுகிறார். இதற்காக ஐவரும் இணைந்து ஆளுக்கு ரூ.50 லட்சம் ஏற்பாடு செய்கிறார்கள். இப்பணத்தை எடுத்துச் செல்லும் பொறுப்பு சிவாவிடம் கொடுக்கப்படுகிறது. அப்போது ஜானிக்கு அந்த 2(1/2) கோடி பணத்தை இவர்களிடம் இருந்து கொள்ளையடித்து, தன் காதலியான ரம்யாவுடன் (சஞ்சிதா செட்டி) சேர்ந்து வெளிநாட்டுக்கு சென்று வாழலாம் என மனதில் நினைக்கிறார். அவர் நினைத்தது போல் இப்பணத்தை கொள்ளையடித்தாரா? அவருடைய காதலியுடன் சேர்ந்து வெளிநாட்டிற்கு சென்றாரா?? என்பதே இத்திரைப்படத்தின் கதையாகும்.

மேற்கோள்கள்
-----------

1. ↑  "ஜானி திரைவிமர்சனம்".
[*தொடர்பிழந்த இணைப்பு*]
2. ↑  "ஜானி". தினமலர் (டிசம்பர் 14, 2018)
**தொழில்சார் கழகம்** (Professional association) அல்லது **தொழில்சார் அமைப்பு** என்பது, ஒரு குறிப்பிட்ட தொழிலை முன்னேற்றுவதற்கும், அத்தொழிலில் ஈடுபட்டிருப்போரின் நலன்களையும், பொதுமக்கள் நலன்களையும் பேணுவதற்குமாக இலாப நோக்கற்ற முறையில் உருவாக்கப்படும் ஒரு அமைப்பு ஆகும்.

தொழில்சார் கழகங்களின் பங்கு
---------------------------

தொழில்சார் கழகங்கள் என்பன, "ஒரு குறிப்பிட்ட தொழில் முறையாகச் செய்யப்படுவதை மேற்பார்வை செய்வதற்கும், அதனைக் கட்டுப்படுத்துவதற்குமான அதிகாரம் அளிக்கப்பட்ட, அத்தொழிலைச் சார்ந்த ஒரு குழுவினர்" எனவும், "இத்தொழில் தொடர்பில் மக்களின் நலன்களைக் காப்பதற்கு நடவடிக்கை எடுப்போர்" எனவும், "அத் தொழில் புரிவேரின் நலன்கள் தொடர்பில் சார்பாளர்களாகத் தொழிற்படும் ஒரு குழு" எனவும் இவற்றின் பங்கு பல்வேறு விதமாக நோக்கப்படுகின்றது. அத்துடன், ஒரு தொழிலைக் கட்டுப்படுத்தும் அதிகாரம் கொண்ட அமைப்பு என்ற வகையில், அதன் சலுகைகள் கொண்ட வலுவான நிலையைப் பேணிக்கொள்வதையும் அது நோக்கமாகக் கொண்டிருக்கும்."

இத்தகைய கழகங்கள், தமது உறுப்பினர்களுக்கான நெறிமுறைகளை விதிப்பதன் மூலமும், அத்தொழில்சார் கல்விப் பயிற்சிகளுக்கான தரத்தைப் பேணுவதன் மூலமும் பொதுமக்களின் நலன்களைப் பாதுகாக்கும் நடவடிக்கைகளை எடுக்கின்றன. எனினும் பல வேளைகளில் இக் கழகங்களின் உறுப்பினர்களுக்குப் பணம் கொடுத்துச் சேவைக்கு அமர்த்தும் வாடிக்கையாளர்களின் நலன்களும் பொதுநலன்களும் முரண்படுகின்றபோது, தொழில்சார் கழகங்கள் தமது வாடிக்கையாளர்களின் நலனைக் காக்கவே முற்படுவதாகக் குற்றச்சாட்டுகளும் உள்ளன. இவ்வாறு நோக்கங்கள் முரண்படுவது தொடர்பில் பொதுவாகத் தொழில்சார் கழகங்கள் சமநிலையைப் பேணுவதற்குப் பெரும் முயற்சி எடுக்கின்றன. உறுப்பினர்களின் நலன்கள் என்று வரும்போது சில தொழில் கழகங்கள், தொழிலாளர் சங்கங்களைப் (labor union) போல் நடந்து கொள்வதான குற்றச் சாட்டுகளும் உண்டு.

செயற்பாடுகள்
------------

பல தொழில்சார் கழகங்கள், அத் தொழிலுக்கான கல்வித் திட்டங்களை உருவாக்குவதிலும், அவற்றை மேற்பார்வை செய்வதிலும், தொழில் திறமைகளை வளர்த்தெடுப்பதிலும் ஈடுபடுகின்றன. அதனால், பல தொழில்சார் கழகங்கள், அத்தொழில் புரிவோர் தேவையான தகைமைகளைக் கொண்டுள்ளார்கள் என உறுதிப்படுத்துவதற்காகச் சான்றளிக்கும் நடைமுறைகளையும் வகுத்துள்ளன. சில கழகங்களைப் பொறுத்தவரை அக் கழகங்களில் ஒருவரை உறுப்பினராக ஏற்றுக்கொள்வதும், சான்றளிப்பதும் ஒன்றே. ஆனால், வேறு சில கழகங்கள் இவற்றை வேறு வேறான நடவடிக்கைகளாகக் கொள்கின்றன. அத்துடன், சில தொழில்துறைகளைப் பொறுத்தவரை, தொழில்சார் கழகங்களில் உறுப்புரிமை பெறுவது அத் தொழிலைப் புரிவதற்கான அனுமதியாகவும் அமைகின்றது. ஆனால் வேறு சில துறைகளில் இத்தகைய தொழில் புரிவதற்கான அனுமதி வழங்கும் அதிகாரம் தனியான அமைப்புக்களிடம் உள்ளன.

குறிப்புகள்
-----------

1. ↑  *Professional body* at Analytic Quality Glossary
தாய்லாந்தின் புத்த மதத் திருவிழா ஒன்றில் பறக்கும் விளக்குகள்
**கொங் மிங் விளக்கு** (*Kongming lantern*) அல்லது **பறக்கும் விளக்கு** (*Sky lantern*) என்பது சீனா போன்ற ஆசிய நாடுகளில் பயன்படுத்தப்படும் ஒருவகை விளக்கு. இதுவே உலகில் முதன்முதலில் கண்டுபிடிக்கப்பட்ட பறக்கும் பலூன் என்றும் கூறலாம். இவ்விளக்குகள் எண்ணெய்காகிதம் என்று அழைக்கப்படும் மிக மெல்லிய காகிதத்தைக் கொண்டு தயாரிக்கப்படுகிறது.மேலும் மூங்கில் வளையம்,காயவைத்த தேங்காய் பருக்கும் *காங் மிங்* விளக்குகளைத் தயாரிக்கப் பயன்படுத்தப்படுகிறது.தேங்காய் பருக்கு அவ்விளக்கு பறப்பதற்கான எரிபொருளாக பயன்படுகிறது.சில நேரங்களில் தேங்காய் பருக்குவிற்கு பதிலாக வேறு சில பொருள்களையும் பயன்படுத்துவார்கள்.

காங் மிங்' விளக்குகள் *ஜ்ஹு கே லியாங்* எனும் சீனப் பேரரசின் படைத்தளபதியால் கண்டுபிடிக்கப்பட்டன; கண்டுபிடிக்கப்பட்ட காலம் கிபி 3ம் நூற்றாண்டு என அறியப்படுகிறது. முதலில் இவ்விளக்குகள் போர் காலங்களில் தகவல்கள் அனுப்பதற்காகப் பயன்படுத்தப்பட்டிருக்கிறது.ஆபத்து நேரங்களில் சீன படைவீரர்கள் இவ்விளக்குகளை பறக்கவிடுவதன் மூலம் செய்திகளை பறிமாறியுள்ளனர். ஒவ்வொரு வகையான செய்திக்கும் தனித்தனியே நிறம் உண்டு.எனவே சீன வீரர்கள் அவர்கள் தெரிவிக்க வேண்டிய செய்திக்கு ஏற்றது நீறத்தை உடைய *காங் மிங்*விளக்குகளை பறக்கவிட்டு தங்கள் செய்திகளை பறிமாறியுள்ளனர்.

தற்காலத்தில் காங் மிங் விளக்குகளின் பயன்பாடு என்பது முற்றும் மாறியுள்ளது. அது தற்பொழுது சீனர்களின் பண்பாட்டுச் சின்னமாகவும் பெருநாள் காலப்பொருளாகவும் கருதப்படுகிறது. *காங் மிங்* விளக்குகள் பயன்படுத்துவதன் மூலம் தீ விபத்து போன்ற நிகழ்வுகள் அதிகம் ஏற்படுவதால் சீன நாட்டில் உள்ள 'சண்யா' எனும் தீவில் *காங் மிங்* விளக்குகளை பயன்படுத்துவதற்கு தடை விதிக்கப் பட்டிருக்கிறது. மேலும் மலேசியா, சிங்கப்பூர் போன்ற நாடுகளிலும் கொங் மிங் விளக்குகளைப் பயன்படுத்துவதற்கு தடை விதித்துள்ளனர்.

வெளி இணைப்புகள்
---------------

* பொதுவகத்தில் பறக்கும் விளக்குகள் தொடர்பாக ஊடகக் கோப்புகள் உள்ளன.
18 ஆண்டுகளாக கழகத்தின் தலைவராக இருந்த இளவரசர் ஆல்பர்ட் நினைவாக 1864 ஆம் ஆண்டில் அரசு கலைக் கழகம் **ஆல்பெர்ட் பதக்கம்** நிறுவியது. இது முதன்முதலில் 1864 ஆம் ஆண்டில் "கலையஆக்கம் வணிகத்தை மேம்படுத்துவதில் தனித் தகுதிக்காக "வழங்கப்பட்டது. இந்த பதக்கத்தை வழங்குவதில் , சமூகத்தின் பரந்த நிகழ்ச்சி நிரலுடன் நெருக்கமாக இணைக்கப்பட்டுள்ள பகுதிகளில் , முன்னேற்றத்தை வழிநடத்தும், சமகால சமூகத்திற்குள் நேர்முக மாற்றத்தை உருவாக்கும் தனிநபர் அமைப்புகள், குழுக்களை கழகம் இப்போது மதித்து ஏற்கிறது.

ஆல்பெர்ட் பதக்கம் வழி , உலகின் சில சிக்கலான பிரச்சினைகளைச் சமாளிக்க உழைப்பவர்களின் படைப்பாற்றல், புதுமைகளை கழகம் மதித்து ஏற்கிறது. ஒவ்வொரு ஆண்டும் அரசு கலைக் கழகம் , கழகத்தின் திட்டத்துடன் தொடர்புடைய பிரச்சினைகள், பாடங்களை பரிந்துரைக்க கழகத்தின் ஆய்வுநல்கை கேட்டு பிரச்சினைகளை அடையாளம் காட்டுகிறது. இந்த முன்மொழிவுகள் மதிப்பாய்வு செய்யப்பட்டு , அறங்காவலர்களுக்கும் மன்றத்துக்கும் பரிந்துரைகள் செய்யப்படுகின்றன , அவர்களே தகுதியான பெறுநர்களை பரிந்துரைக்கவும் கேட்கப்படும் ஆய்வுநல்கையைத் தேர்ந்தெடுப்பதற்கும் பொறுப்பானவர்கள்.

மேற்கோள்கள்
-----------

1. ↑  "The Albert Medal". Royal Society of Arts, London, UK. 8 June 2011 அன்று மூலம் பரணிடப்பட்டது. 9 March 2011 அன்று பார்க்கப்பட்டது.
**ஜெ.தீபா** (பிறப்பு:10 நவம்பர் 1974) எம்.ஜி.ஆர். அம்மா தீபா பேரவை என்ற அமைப்பின் நிறுவன பொதுச்செயலாளர் ஆவார். 
இவர் தமிழ்நாட்டின் முன்னாள் முதலமைச்சர் ஜெயலலிதாவின் அண்ணன் ஜெயக்குமாரின் மகளாவார்.

குடும்பம்
---------

தீபா 1974, நவம்பர் 10 ஆம் நாளில் ஜெயக்குமார், விஜயலட்சுமி ஆகியோருக்கு பிறந்தார். ஜெயக்குமார் முன்னாள் முதல்வர் ஜெயலலிதாவின் அண்ணன் ஆவார். ஆதர்ஷ் வித்யாலயாவில் பன்னிரெண்டாம் வரை படித்தார். பின்னர் மெட்ராஸ் பல்கலைக்கழகத்தில் ஆங்கிலப் பிரிவில் இளங்கலை பட்டம் பெற்றார். மதுரை காமராஜர் பல்கலைக்கழகத்தில் ஆங்கிலப் பிரிவில் முதுகலைப் பட்டம் பெற்றார். பிறகு இந்தியா டைம்ஸ் பத்திரிகையில் வேலை செய்தார். 2010 இல் வேல்ஸ் நாட்டிலுள்ள பிரபல பல்கலைக்கழகமான கார்டிஃப் பல்கலைக்கழகத்தில் உலக இதழியலில் முதுகலைப் பட்டம் பெற்றார்.[] அதன்பிறகு உலகச் செய்திகள், மனிதக் குற்றங்கள், பல்வேறு நாடுகளின் அரசியல் வரலாறு குறித்து படித்தார். தற்போது அவர் அரசியல் கட்சியை ஆரம்பித்துள்ளார்.

தீபாவுக்கு *தீபக்* என்ற சகோதரர் (தம்பி) உள்ளார். தீபாவின் குடும்பம் பாட்டி சந்தியா இருந்தபோது ஜெயலலிதாவுடன் ஒன்றாக போயஸ் தோட்டத்தில் இருந்தார்கள். பாட்டி சந்தியா காலமான பின்னர் தீபாவின் தந்தை ஜெயக்குமார் குடும்பத்துடன் வெளியேறி விட்டார். பின்னர் தியாகாராய நகர் சிவஞ்சானம் தெருவில் உள்ள வீட்டில் வாழ்ந்து வந்தனர். தீபாவிற்கு மாதவன் என்னும் கணவர் உள்ளார். இவர்களுக்கு இருவீட்டர்கள் சம்மதத்துடனும், அத்தை ஜெயலலிதா சம்மதத்துடனும் 2012 நவம்பர் 11 ஆம் நாள் திருமணம் நடைபெற்றது. தீபாவின் தந்தை ஜெயக்குமாரும் தாய் விஜயலட்சுமியும் காலமாகிவிட்டனர். 31 அக்டோபர் 2022 அன்று, தீபா ஒரு பெண் குழந்தையை பெற்றெடுத்தார்.

அரசியல்
-------

மக்கள் விரும்பினால் அரசியலுக்கு வருவேன் என்றும் மறைந்த தனது அத்தை ஜெயலலிதாவுக்கு தான்தான் உண்மையான வாரிசு என்றும் தீபா கூறினார். ஜெயலலிதாவின் பிறந்த நாளான 2017 ஆண்டு பிப்ரவரி 24 ஆம் தேதி ‘எம்ஜிஆர் அம்மா தீபா பேரவை’ என்ற அமைப்பை தொடங்கினார்.

எம்.ஜி.ஆர் அம்மா தீபா பேரவை
---------------------------

இவர் பிப்ரவரி 24, 2017 அன்று "எம்.ஜி.ஆர். அம்மா தீபா பேரவை" என்ற பெயரில் புதிய இயக்கத்தை அதிகாரப்பூர்வமாக தொடங்கினார். கருப்பு, சிவப்பு நிறங்கள் மற்றும் நடுவில் வெள்ளை நிறத்தில் எம்.ஜி.ஆர். ஜெயலலிதா படம் உள்ள கொடியை இயக்க கொடியாக அறிமுகப்படுத்தப்பட்டது.

மேற்கோள்கள்
-----------

1. ↑  எம்.ஜி.ஆர். அம்மா தீபா பேரவை பெயரில் புதிய இயக்கம்: தீபா அதிரடி அறிவிப்பு பரணிடப்பட்டது 2017-02-26 at the வந்தவழி இயந்திரம் மாலை மலர், பிப்ரவரி 24, 2017
2. ↑  Jayalalithaa Was My Aunt. She Named Me. NDTV news
3. ↑  "நானும் அரசியலுக்கு வருவேன்!"-புயல் கிளப்பும் தீபா Puthiyathalaimurai news
4. ↑  "வேளச்சேரி மருத்துவமனையில் தீபாவுக்கு குழந்தை பிறந்தது". *maalaimalar*. 5 November 2022.
5. ↑  "ஜெயலலிதாவின் அண்ணன் மகள் ஜெ. தீபாவிற்கு பெண் குழந்தை!". *news18 tamil*. 10 November 2022.
6. ↑  மக்கள் விரும்பினால் அரசியலுக்கு வருவேன்- தீபா பேட்டி பரணிடப்பட்டது 2016-12-13 at the வந்தவழி இயந்திரம் தினத்தந்தி
7. ↑
8. ↑  "தீபாவுக்கு பெருகும் ஆதரவு... சேலத்தில் ஜெ.தீபா பேரவையின் மாநில அளவிலான முதல் கூட்டம்". தமிழ் ஒன் இந்தியா, (சனவரி 4, 2017)
**சன்டைக் மலை நீண்ட வால் பெரும் எலி** (*Sundaic mountain leopoldamys*)( *லியோபோல்டாமிசு சிலியடசு*) என்பது முரிடே குடும்பத்தைச் சேர்ந்த கொறிக்கும் சிற்றினமாகும். இது முன்பு எட்வர்ட் நீண்ட வால் பெரும் எலியின் துணையினமாகக் கருதப்பட்டது. மேலும் இது ஒரு ஒத்த பெயரைக் கொண்டுள்ளது: *லியோபோல்டாமிசு செட்டிகர்*.

சுமாத்திரா, இந்தோனேசியா மற்றும் தீபகற்ப மலேசியாவின் மலைக்காடுகளில் சன்டைக் மலை நீண்ட வால் பெரும் எலி காணப்படுகிறது. பொதுவாக 1 km (0.62 mi) உயரத்திற்கு மேல் உள்ளப் பகுதிகளில் காணப்படும். இது முதன்மை மற்றும் சீரழிந்த வெப்பமண்டல ஈரமான காடுகளின் நிலப்பரப்பில் வாழும்.

சன்டைக் மலை நீண்ட வால் பெரும் எலி பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது. இது பரவலாக வாழிடப் பகுதியில் காணப்படுவதாலும், இதன் எண்ணிக்கைப் பல பாதுகாக்கப்பட்ட பகுதிகளில் காணப்படுவதாலும், வாழ்விட மாற்றத்திற்கான சகிப்புத்தன்மையின் அளவு காரணமாக இதன் காப்பு நிலை வரையறுக்கப்பட்டது. இருப்பினும், மரம், விறகு மற்றும் விவசாய நிலங்களுக்காக இதன் வாழ்விடமான காடுகள் அழிவதால், இதன் எண்ணிக்கை குறைந்து கொண்டே வருகிறது.

மேற்கோள்கள்
-----------

1. 1 2 3 4 5 6  Aplin, K. (2016). "*Leopoldamys ciliatus*". *IUCN Red List of Threatened Species* **2016**: e.T136691A22434736. doi:10.2305/IUCN.UK.2016-2.RLTS.T136691A22434736.en.. பார்த்த நாள்: 12 November 2021.
2. 1 2  Musser, G.G.; Carleton, M.D. (2005). "Superfamily Muroidea". In Wilson, D.E.; Reeder, D.M (eds.). Mammal Species of the World: A Taxonomic and Geographic Reference (3rd ed.). Johns Hopkins University Press. p. 1346. ISBN 978-0-8018-8221-0. OCLC 62265494

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q659353
* விக்கியினங்கள்: Leopoldamys ciliatus
* EoL: 7234861
* GBIF: 4264874
* iNaturalist: 74484
* ITIS: 970831
* IUCN: 136691
* MSW: 13001423

 |
**லெகோ**, (*Leco* மற்றும் *Leko*) ஓர் தனித்த மொழியாகும். வெகுகாலமாகவே அழிந்த நிலையில் உள்ளதாக கருதப்பட்ட இந்த மொழியை பொலிவியாவின் தித்திகாக்கா ஏரியின் கிழக்கில் ஏறத்தாழ 20–40 பேர் பேசி வருகின்றனர். லெகோ மொழியினத்தவர்களின் மக்கள்தொகை 80 என மதிப்பிடப்பட்டுள்ளது.

வரலாறு
------

சிலச் சொற்களடங்கிய பட்டியல்கள் கிடைக்கப்பெற்றாலும் 19ஆவது நூற்றாண்டின் துவக்கத்தில் *ஆந்த்ரே எர்ரேரோ* என்ற கிறித்தவப் பாதிரியார் தொகுத்த கிறித்தவ நூல் முதன்மையான லெகோ மொழி ஆவணமாக விளங்குகின்றது. இந்த நூல் 1905இல் லபோன் குவெடோவால் வெளியிப்பட்டது. அவர் இந்த நூலைப் பயன்படுத்தி மொழியின் இலக்கணத்தை வரையறுத்தார். 1994இல் சைமன் வான் டெ கெர்கே என் மொழியியலாளர் இந்த மொழி பேசும் சிலரைக் கண்டறிந்து குவெடோவின் இலக்கணப் பகுப்பாய்விற்கு கூடுதலாக சில தகவல்களைத் தொகுத்தார்.

பயன்பாடும் விவரிப்பும்
----------------------

லெகோ எதனையும் தாய்மொழியாக கொண்டிராத ஓர் தனித்த மொழியாகவும் அழிபட்ட மொழியாகவும் 1988இல் வகைபடுத்தப்பட்டுள்ளது. இருப்பினும், மொன்டானோ அரகோன் (1987) இந்த மொழி பேசும் சிலரை அதென் பகுதியிலும் லா பாஸ் மாவட்டத்தில் அப்பல்லோ நகரிலும் மாபிரி ஆற்றோரம் கண்டறிந்துள்ளார். 

இம்மொழி பேசும் சிலரை வான் டெ கெர்கே 1994–97 காலப்பகுதியில் குடிபெயரச் செய்தார். பெரும்பாலும் ஆடவராகவும் 50 அகவைக்கு மூத்தவர்களாகவும் இருந்த இவர்கள் இந்த மொழியை வெகுகாலமாக பயன்படுத்தாது இருந்தவர்கள்; இயற்கையாக லெகோ மொழி பேச இவர்கள் மிகவும் தயங்குகின்றனர்.

மேற்கோள்கள்
-----------

1. 1 2  லெகோ at *Ethnologue* (18th ed. 2015)
2. ↑  Nordhoff, Sebastian; Hammarström, Harald; Forkel, Robert ஏனையோர். தொகுப்பாசிரியர்கள் (2013). "Leco". *Glottolog 2.2*. Leipzig: Max Planck Institute for Evolutionary Anthropology. .

வெளி இணைப்புகள்
---------------

* Diccionario etnolingüístico y guía bibliográfica de los pueblos indígenas sudamericanos: LEKO Alain Fabre, 2005 (எசுப்பானியம்)
* Lenguas de Bolivia (online edition) Provides information about a number of indigenous languages in Bolivia, such as Leko.
**ஞானேந்திரா வீர விக்கிரம ஷா தேவ்** அல்லது **கயனேந்திரா** (*Gyanendra Bir Bikram Shah Dev*; நேபாள மொழி: ज्ञानेन्द्र वीर बिक्रम शाहदेव; Jñānendra Vīra Vikrama Śāhadeva; பிறப்பு: ஜூலை 7, 1947) 2001 முதல் 2008 வரை நேபாளத்தின் மன்னராகவும் அந்நாட்டை 240 ஆண்டு காலமாக ஆட்சிசெய்து வந்த ஷா வம்சத்தின் கடைசி மன்னராகவும் இருந்தவர்.

ஜூன் 1, 2001 இல் நேபாள அரச மாளிகையில் இடம்பெற்ற துப்பாக்கிச் சூட்டு நிகழ்வுகளில் மன்னர் பிரேந்திராவும் அவரது குடும்பமும் படுகொலை செய்யப்பட்டதை அடுத்து பதவிக்கு வந்த பிரேந்திராவின் மகன் இளவரசர் திபெந்திரா மூன்றே நாட்களில் படுகாயமடைந்த நிலையில் இறந்ததை அடுத்து திபெந்திராவின் சித்தப்பாவான ஞானேந்திரா நேபாள மன்னரானார். இப்படுகொலைகளுக்கு சூத்திரதாரியாக மன்னர் ஞானேந்திரா பலராலும் குற்றம் சாட்டப்பட்டாலும் அதிகாரபூர்வமாக மன்னர் தீபேந்திராவே இப்படுகொலைகளை நிகழ்த்தியவர் என அறிவிக்கப்பட்டது.

பெப்ரவரி 2005 இல் ஞானேந்திரா நாட்டின் அரசை தனது முழுக்கட்டுப்பாட்டினுள் கொண்டு வந்து மக்களால் தெரிவு செய்யப்பட்ட நாடாளுமன்றத்தைக் கலைத்தார். 2006 இல் மக்களின் சனநாயக எழுச்சியைத் தொடர்ந்து ஏப்ரல் 2006 இல் மன்னர் ஞானேந்திரா ஆட்சியை நாடாளுமன்றத்துக்கு அளிக்கும் படியாகிவிட்டது. இதனால் மன்னரின் அதிகாரமும் பல மடங்கு குறைந்தது. மே 28 2008 வரையில் அவர் தொடர்ந்து மன்னராக இருந்து கடைசியில் அமைதியாக மன்னர் பதவியைத் துறந்தார். நேபாளம் குடியரசாகியது.

இதனையும் காண்க
--------------

* திரிபுவன் வீர விக்ரம் ஷா
* மகேந்திரா
* பிரேந்திரா
* திபெந்திரா

மேற்கோள்கள்
-----------

1. ↑  King Gyanendra
2. ↑  The King relents under public pressure

வெளி இணைப்புகள்
---------------

* கிரீடம், செங்கோலை அரசிடம் ஒப்படைத்த பின்னர் அரண்மனையை விட்டு வெளியேறினார் கயனேந்திரா
* நேபாள மன்னர் மக்களால் தாக்கப்பட்டார். பிபிசி 16 பெப்ரவரி 2007
**பயாஸ் வசிபுதீன் தாகர்** (*Faiyaz Wasifuddin Dagar*) துருபத் வகையைச் சேர்ந்த இந்தியப் பாரம்பரிய பாடகர் ஆவார். துருபத் பாடகர் நசீர் பயாசுதின் தாகரின் மகனான இவர் தனது தந்தையின் இறப்பிற்குப் பிறகு தனியாகப் பாடினார். இவருக்கு 2010 இல் பத்மசிறீ விருது வழங்கப்பட்டது

வாழ்க்கை மற்றும் பயிற்சி
------------------------

வசிபுதீன் தாகர் நசீர் பயாசுதீன் தாகரின் மகனும், தாகர் வானியின் நசீர் சாகிருதீன் தாகரின் மருமகனும் ஆவார். தாகர் ஐந்து வயதிலிருந்தே தனது தந்தை மற்றும் இளைய மாமாவின் கீழ் பெரும்பாலான பயிற்சிகளைப் பெற்றார். 

1989 மற்றும் 1994 க்கு இடையில், இவர் தனது மாமா சாகிருதீன் தாகருடன் சேர்ந்து ஜுகல்பந்திகளைப் பாடினார்.

முக்கியப் பதிவுகள்
------------------

வாசிபுதீன் தாகரின் பொது வாழ்க்கை 25 பிப்ரவரி 1989 இல் தொடங்கியது. தனது தந்தை இறந்த சில நாட்களுக்குப் பிறகு, தனது முதல் நிகழ்ச்சியை வழங்கினார். தனது மாமா சாகிருதீன் தாகருடன் சேர்ந்தும் பாடினார். 1992 இல் சுவிட்சர்லாந்து, இந்தியா மற்றும் ஜப்பானில் வாசிபுதீனின் முதல் பெரிய நிகழ்வு நடந்தது. பின்னர் சுவிட்சர்லாந்து, இந்தியா மற்றும் அமெரிக்காவில் முக்கிய பதிவுகளை பதிவு செய்துள்ளார். இவர்களது வாழ்க்கை மற்றும் இசையை அடிப்படையாக வைத்து ஒரு பிரெஞ்சு தொலைக்காட்சி நிறுவனம் திரைப்படம் எடுத்தது.

வாசிபுதீன் தாகர் 2000 ஆம் ஆண்டு முதல் வட அமெரிக்காவில் துருபத் தனி இசை நிகழ்ச்சியை நடத்தினார். முதன்முதலில் நியூயார்க்கில் 2000 ஆம் ஆண்டில் நேரலை நிகழ்ச்சியை நடத்தினார். அங்கு பிஹாக் இராக இசையை வழங்கினார். பின்னர் ஐக்கிய நாடுகள் அவை, சிகாகோ நகரம், சுமித்சோனியன் நிறுவனங்கள், வாஷிங்டன் பல்கலைக்கழகம், சியாட்டில், இசுட்டான்போர்டு பல்கலைக்கழகம், கலிபோர்னியா பல்கலைக்கழகம், போன்ற பல மதிப்புமிக்க இடங்களில் நிகழ்ச்சிகளை நடத்தினார்.

சான்றுகள்
---------

1. ↑  Ministry of Home Affairs(25 January 2010). "This Year's Padma Awards announced". செய்திக் குறிப்பு.
2. ↑  Khanna, Shailaja (10 March 2017). "Lifting the elephant's foot". *The Hindu*. .

வெளி இணைப்புகள்
---------------

* Darbar Festival biography
* NYC Radio Live Podcast featuring a musical interview with Wassifuddin Dagar. Originally aired in New York City on WKCR 89.9 FM-NY

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| கலைஞர் | 
* MusicBrainz

 |
| மற்றவை | 
* Europeana

 |